rejauldu/bengali-wikipedia huggingface dataset:
লুৎফুল হাসান একজন বাংলাদেশী শিক্ষাবিদ ও বাংলাদেশ কৃষি বিশ্ববিদ্যালয়ের সাবেক উপাচার্য। তিনি বাংলাদেশ কৃষি বিশ্ববিদ্যালয়ের ২৪তম উপাচার্য হিসেবে দায়িত্ব পালন করেন।  থাম্ব|alt=প্রফেসর ড: লুৎফুল হাসান - বাংলাদেশ কৃষি বিশ্ববিদ্যালয়ের ২৪তম উপাচার্য|প্রফেসর ড: লুৎফুল হাসান - বাংলাদেশ কৃষি বিশ্ববিদ্যালয়ের ২৪তম উপাচার্য প্রাথমিক জীবন লুৎফুল হাসান ১৯৫৬ সালের ২৮ জানুয়ারি বরিশাল জেলার উজিরপুর উপজেলার নয়াবাড়ী গ্রামে জন্মগ্রহণ করেন। তার পিতা আবুল হাসান ও মাতা জনাবা ফাতেমা বেগম।  শিক্ষা জীবন লুৎফুল হাসান ১৯৭৬ সালে বাংলাদেশ কৃষি বিশ্ববিদ্যালয়ের কৃষি অনুষদ থেকে কৃষিতে বিএসসি -অনার্স (প্রথম শ্রেণীতে চতুর্থ) এবং ১৯৭৭ সালে এমএসসি ইন জেনেটিক্স অ্যান্ড প্ল্যান্ট ব্রিডিং ডিগ্রী (প্রথম শ্রেণীতে প্রথম) লাভ করেন।  পরে ১৯৮৯ সালে যুক্তরাজ্যের ওয়েলস বিশ্ববিদ্যালয় থেকে কমনওয়েলথ স্কলার হিসাবে পিএইচডি ডিগ্রী লাভ করেন। ১৯৯৫ সালে একই বিশ্ববিদ্যালয় হতে রয়েল সোসাইটি স্কলার হিসাবে পোস্ট ডক্টরাল গবেষণা করেন এবং ১৯৯৬ সালে জাপান সোসাইটি ফর দি প্রোমোশান অব সাইন্স ফেলো হিসাবে জাপানের মিয়াজাকি বিশ্ববিদ্যালয়ে পোষ্ট ডক্টরাল গবেষণা করেন। ১৯৯৯-২০০১ সালে আলেকজ্যান্ডার ভন হামবোল্ট ফাউন্ডেশন ফেলো হিসাবে জার্মানীর গুটিনগেন বিশ্ববিদ্যালয়ে পোষ্ট ডক্টরাল গবেষণা করেন। ২০০৬ সালে নরম্যান ই বোরলগ সাইন্স এন্ড টেকনোলজি ফেলো হিসাবে তিনি যুক্তরাষ্ট্রের ক্যানসাস স্টেট বিশ্ববিদ্যালয়ে গবেষণা করেন। ২০১৫ সালে গবেষণা ব্যবস্থাপনা বিশেষ অবদানের জন্য অষ্ট্রেলিয়ার জন ডিলন মেমোরিয়াল ফেলো পুরস্কার লাভ করেন।  কর্ম জীবন তিনি ১৯৮১ সালে বাংলাদেশ কৃষি বিশ্ববিদ্যালয়ের কৌলিতত্ত্ব ও উদ্ভিদ প্রজনন বিভাগে প্রভাষক হিসেবে যোগদান করেন। পরে ১৯৮৪ সালে সহকারী প্রফেসর, ১৯৯১ সালে সহযোগী প্রফেসর ও ১৯৯৫ সালে প্রফেসর পদে উন্নীত হন। ২০০২ সালে তিনি এই একই বিশ্ববিদ্যালয়ের জৈবপ্রযুক্তি বিভাগে খন্ডকালীন প্রফেসর হিসেবে কাজ করেন। ৩০ মে ২০১৯ তারিখে তিনি বাংলাদেশ কৃষি বিশ্ববিদ্যালয়ের ২৪তম উপাচার্য হিসেবে নিয়োগ পান।  এছাড়া তিনি তিনি কৃষি বিশেষজ্ঞ হিসেবে আন্তর্জাতিক ধান গবেষণা ইনস্টিটিউট এবং বিজ্ঞান ও প্রযুক্তি মন্ত্রণালয়ে কাজ করেছেন।  তিনি বাংলাদেশ কৃষি বিশ্ববিদ্যালয় শিক্ষক সমিতির সভাপতি, গণতান্ত্রিক শিক্ষক ফোরামের সভাপতি, ক্রপ সায়েন্স সোসাইটি অভ বাংলাদেশ এর সভাপতি, বাংলাদেশ জেএসপিএস অ্যালামনাই এসোসিয়েশনের সভাপতি, সদস্য বাংলাদেশ সরকারের পে এন্ড সার্ভিস কমিশন ২০১৪, বাংলাদেশ এসোসিয়েশন ফর বায়োটেকনোলজি এন্ড জেনেটিক ইঞ্জিনিয়ারিং-এর সভাপতিসহ বিভিন্ন পদে দায়িত্ব পালন করেন।  প্রকাশনা তার কৃষিসংশ্লিষ্ট ৫টি বই ও ১৬৬টি গবেষণামূলক প্রবন্ধ জাতীয় ও আন্তর্জাতিক জার্ণালে প্রকাশিত হয়েছে। তিনি ৩০টি দেশী-বিদেশী গবেষণা প্রকল্প পরিচালনা করেছেন।  তথ্যসূত্র  বিষয়শ্রেণী:১৯৫৬-এ জন্ম বিষয়শ্রেণী:বাংলাদেশ কৃষি বিশ্ববিদ্যালয়ের উপাচার্য বিষয়শ্রেণী:উজিরপুর উপজেলার ব্যক্তি বিষয়শ্রেণী:বাংলাদেশী শিক্ষায়তনিক বিষয়শ্রেণী:জীবিত ব্যক্তি বিষয়শ্রেণী:বাংলাদেশ কৃষি বিশ্ববিদ্যালয়ের শিক্ষক বিষয়শ্রেণী:বরিশাল বিভাগের শিক্ষায়তনিক
thumb|upright=1.25|right|যে সকল রাষ্ট্র, রাষ্ট্রপ্রধান ও তারকাদের অর্থ পাচারের ঘটনা ফাঁস হয়েছে ৩ এপ্রিল ২০১৬।name="Power Players"  পানামা পেপার্স প্রকাশ করেছে ১১.৫ মিলিয়ন গোপন নথি, যেখানে ২১৪,০০০ এর বেশি কোম্পানির নাম উঠে এসেছে। আর এটি জার্মান দৈনিক  সুদডয়েচ সাইতুং (Suddeutsche Zeitung)  প্রকাশ করেছে ৩ এপ্রিল ২০১৬ খ্রিস্টাব্দে। যে পাঁচটি দেশের রাষ্ট্রপ্রধানের নাম আছে, সে দেশগুলো হলো– আর্জেন্টিনা, আইসল্যান্ড, সৌদি আরব, ইউক্রেন ও সংযুক্ত আরব আমিরাত। এই তালিকায় আরও স্থান পেয়েছে ব্রাজিল, চিলি, ফ্রান্স, ভারত, মালয়েশিয়া, মেক্সিকো, পাকিস্তান, পেরু, রোমানিয়া, অস্ট্রেলিয়া, আজারবাইজান, বাংলাদেশ, চিন, কলম্বিয়া, সাইপ্রাস, ইউরোপীয় ইউনিয়ন, মিশর, ইসরায়েল, নিউজিল্যান্ড, নরওয়ে, পানামা, সিঙ্গাপুর, সুইডেন, থাইল্যান্ড, তিউনিসিয়া, যুক্তরাষ্ট্র, রাশিয়া, দক্ষিণ আফ্রিকা, স্পেন, সিরিয়া, যুক্তরাজ্যসহ বেশ কটি দেশের সরকার প্রধান, রাষ্ট্রপ্রধান, ক্রীড়াবিদ, চলচ্চিত্র অভিনেতা, রাজনৈতিক ব্যক্তিত্ব, ব্যবসায়ীদের নাম।   ফাঁস   কমপক্ষে এক বছর পরে পানামা পেপার ফাঁস হয় এপ্রিল ২০১৬।  মোসাক ফনসেকা নামক আইনি প্রতিষ্ঠানটি নির্দিষ্ট ফি নেয়ার মাধ্যমে মক্কেলদের বেনামে বিভিন্ন ব্যবসায়িক প্রতিষ্ঠান গড়ে তোলে। এর মাধ্যমে তারা সম্পদ গোপন এবং কর ফাঁকি দিয়ে ওই অপ্রদর্শিত আয়কে বৈধ উপায়ে ব্যবহারের সুযোগ পান। মোসাক ফনসেকার বিপুলসংখ্যক নথি ফাঁস হওয়ার পর জানাজানি হয়, এই প্রতিষ্ঠান প্রভাবশালী বিদেশীদের অর্থ পাচার, আন্তর্জাতিক নিষেধাজ্ঞার আওতায় থাকা ব্যক্তিদের অর্থ বিনিয়োগ ও কর ফাঁকি দিতে সহায়তা করেছে। বিশ্বের বিভিন্ন দেশের ধনী ও ক্ষমতাবান ব্যক্তি থেকে শুরু করে রাষ্ট্রপ্রধান পর্যন্ত কীভাবে কর ফাঁকি দিয়ে সম্পদ গোপন করেন এবং কীভাবে অর্থ পাচার করেন তা উন্মোচিত হয়েছে নথিগুলো ফাঁস হওয়ার পর। জার্মান দৈনিক জিটডয়েচ সাইতং সর্ব প্রথম এই নথিগুলো হাতে পায়। পরে তারা বলেছে ফাঁস হওয়া ১ কোটি ১৫ লাখ নথির সব নথি প্রকাশ করা হবে না।   জড়িত ব্যক্তি   thumb|upright=.590909091|আর্জেন্টিনার রাষ্ট্রপতি মরিসিও মাকরি  চীনের রাষ্ট্রপ্রধান শি চিনফিংয়ের পরিবার, পাক প্রধানমন্ত্রী নওয়াজ শরিফেরও নামও। আইসল্যান্ডের প্রধানমন্ত্রী, ইউক্রেনের প্রেসিডেন্ট, সৌদি আরবের রাজার নামও রয়েছে পানামা পেপারে। এছাড়া ফুটবলার লিওনেল মেসি বলিউড অভিনেতা অমিতাভ বচ্চনের নাম।thumb|upright=.590909091|left|সংযুক্ত আরব আমিরাতের আমির (রাষ্ট্রপ্রধান) খলিফা বিন জায়েদ আল নাহিয়ান    তথ্যসূত্র    বহিঃসংযোগ    Panama Papers Portal of International Consortium of Investigative Journalists (USA)  Panama Papers Portal of Süddeutsche Zeitung (Germany)  Panama Papers Portal of The Guardian (United Kingdom)  বিষয়শ্রেণী:পানামা পেপার্স বিষয়শ্রেণী:২০১৬ সাল বিষয়শ্রেণী:অসম্পূর্ণ  বিষয়শ্রেণী:২০১৬-এ অর্থনীতি বিষয়শ্রেণী:অনুসন্ধানী সাংবাদিকতা বিষয়শ্রেণী:বিদেশী আর্থিক প্রতিষ্ঠান কেন্দ্র বিষয়শ্রেণী:কর পরিহার বিষয়শ্রেণী:হুঁশিয়ারি ঘণ্টাবাদন বিষয়শ্রেণী:খনন কোম্পানি
হালিমা চেহাইমা হলেন একজন বেলজীয় সুন্দরী প্রতিযোগিতার শিরোপাধারী, যিনি মিস বেলজিয়াম ২০০৭ খেতাব জিতেছেন। তিনি পর্তুগালে ২০০৭ সালে মিস ইন্টারন্যাশনাল ট্যুরিজম প্রতিযোগিতাও জিতেছিলেন এবং চীনে মিস ওয়ার্ল্ড ২০০৭ -এ বেলজিয়ামের প্রতিনিধিত্ব করেছিলেন।    ব্যক্তিগত জীবন  তিনি একজন মরোক্কান পিতা এবং একজন বেলজীয় (ফ্লেমিশ) মায়ের কাছে জন্মগ্রহণ করেছিলেন।     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:মিস ওয়ার্ল্ড ২০০৭-এর প্রতিনিধি বিষয়শ্রেণী:উদ্ধৃতি শৈলীতে ওলন্দাজ ভাষার উৎস (nl) বিষয়শ্রেণী:ব্রাসেলসের মডেল বিষয়শ্রেণী:বেলজীয় সুন্দরী প্রতিযোগিতার বিজয়ী বিষয়শ্রেণী:মরোক্কান বংশোদ্ভূত বেলজীয় ব্যক্তি
শেখ আফিল উদ্দিন (জন্ম: ৬ মে, ১৯৬৬) বাংলাদেশের একজন ব্যবসায়ী ও রাজনীতিবিদ, তিনি যশোর-১ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। তিনি বর্তমান অন্তর্বর্তীকালীন সরকারের বাণিজ্য বিষয়ক উপদেষ্টা শেখ বাসির উদ্দিনের সৎ বড় ভাই।  প্রাথমিক জীবন শেখ আফিল উদ্দিনের পৈতৃক বাড়ি যশোর জেলার শার্শা উপজেলার শার্শা এলাকায়। তিনি এইচএসসি পাশ করেছেন। তিনি বাংলাদেশের বিখ্যাত শিল্প গোষ্ঠীর কর্ণধার প্রয়াত শেখ আকিজ উদ্দিনের ছোট ছেলে।  কর্মজীবন শেখ আফিল উদ্দিন আফিল গ্রুপ অব ইন্ডাস্ট্রিজের কর্ণধার ও বিশিষ্ট শিল্পপতি। তিনি আকিজ গ্রুপের সত্ত্বাধিকারী প্রয়াত শেখ আকিজ উদ্দিনের ছোট ছেলে।   রাজনৈতিক জীবন  শেখ আফিল উদ্দিন ২০০৮ সালের নবম, ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি যশোর-১ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   সমালোচনা ও অভিযোগ  শেখ আফিল উদ্দিনের বিরুদ্ধে এমপি থাকাকালীন ক্ষমতার অপব্যবহার, সোনা চোরাচালান, জমি দখল, সন্ত্রাসী কার্যক্রমসহ নানা অভিযোগ রয়েছে। তিনি সশস্ত্র সন্ত্রাসীদের ব্যবহার করে স্থানীয় জমি মালিকদের জমি জবরদখল করেন এবং ভয়ভীতি প্রদর্শনের মাধ্যমে সামান্য দামে জমি কেনেন। ওসি এনামুল হকের ওপর হামলা এবং নানা জমি দখলের অভিযোগ তার ক্ষমতার অপব্যবহারের অন্যতম উদাহরণ।  তথ্যসূত্র   বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:যশোর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য
thumb|ডায়াল এম ফর মার্ডার (চলচ্চিত্র) পোস্টার ডায়াল এম ফর মার্ডার (ইংরেজি ভাষায়: Dial M for Murder) আলফ্রেড হিচকক পরিচালিত হাউক্যাচেম (howcathem) চলচ্চিত্র যা ১৯৫৪ সালে মুক্তি পায়। ওয়ার্নার ব্রাদার্স প্রযোজিত এই চলচ্চিত্রটি করা হয়েছে একই নামের একটি ইংরেজি নাটক থেকে। নাটকটি রচনা করেছিলেন ইংরেজ নাট্যকার ফ্রেডেরিক নট (১৯১৬-২০০২)।  ১৯৫২ সালে বিবিসি-র টেলিভিশন নাটিকা হিসেবে ডায়াল এম ফর মার্ডার প্রথমবারের মত প্রদর্শিত হয়। ঐ একই বছর তা মঞ্চায়িত হয়। ব্রডওয়ে স্টুডিও সেই মঞ্চায়নটি করেছিল। চলচ্চিত্রের চিত্রনাট্য নট নিজেই লিখেছেন, উল্লেখ্য ১৯৫৪ সালেই তিনি যুক্তরাষ্ট্রে চলে এসেছিলেন।  নাটকটিতে কেবল একটি দৃশ্যপট ব্যবহার করা হয়েছিল: লন্ডনে ওয়েন্ডিসের ফ্ল্যাট (৬১এ চ্যারিংটন গার্ডেন্‌স, মেইডা ভ্যালে)। কিন্তু হিচককের সিনেমায় একটি অতিরিক্ত দৃশ্যপট যোগ করা হয়েছে: একটি ক্লাবঘর। এছাড়া বাড়ির বাইরের রাস্তা এবং টেলিফোন বুথের কিছু শট নেয়া হয়েছিল। ব্রডওয়েতে মঞ্চ নাটকটি দেখার পর ক্যারি গ্র্যান্ট এতে টনি ওয়েন্ডিস চরিত্রে অভিনয় করতে চেয়েছিলেন। কিন্তু স্টুডিও বুঝতে পারে, ক্যারি গ্র্যান্ট নিজের স্ত্রীকে হত্যার ব্যবস্থা করছেন- দর্শকরা এমনটি মানতে পারবে না। এজন্য তাকে নেয়া হয়নি।  ২০০৮ সালের জুন মাসে আমেরিকান ফিল্ম ইনস্টিটিউট তাদের টেন টপ টেন তালিকা প্রকাশ করে। এতে সর্বকালের সেরা ধ্রুপদী চলচ্চিত্রগুলোর ক্রম করা হয়েছিল। ১,৫০০ লোকের ভোটের মাধ্যমে ডায়াল এম ফর মার্ডারকে সর্বকালের রহস্য চলচ্চিত্রের তালিকায় ৯ নম্বরে স্থান দেয়া হয়।   চরিত্রসমূহ   রে মিলান্ড - টনি ওয়েন্ডিস  গ্রেস কেলি - মার্গট  রবার্ট কামিংস - মার্ক হ্যালিডে  অ্যান্থনি ডসন - সি এ সোয়ান  জন উইলিয়াম্‌স - চিফ ইন্সপেক্টর হাবার্ড   বহিঃসংযোগ          বিষয়শ্রেণী:১৯৫৪-এর চলচ্চিত্র বিষয়শ্রেণী:১৯৫০-এর দশকের থ্রিডি চলচ্চিত্র বিষয়শ্রেণী:১৯৫০-এর দশকের থ্রিলার চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন রহস্য চলচ্চিত্র বিষয়শ্রেণী:মার্কিন থ্রিলার চলচ্চিত্র বিষয়শ্রেণী:মনস্তাত্ত্বিক থ্রিলার চলচ্চিত্র বিষয়শ্রেণী:নাটক ভিত্তিক মার্কিন চলচ্চিত্র বিষয়শ্রেণী:চলচ্চিত্রে ব্যভিচার বিষয়শ্রেণী:অ্যালফ্রেড হিচকক পরিচালিত চলচ্চিত্র বিষয়শ্রেণী:সর্বোচ্চ শাস্তি সম্পর্কিত চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:অ্যালফ্রেড হিচকক প্রযোজিত চলচ্চিত্র বিষয়শ্রেণী:লন্ডনের পটভূমিতে চলচ্চিত্র বিষয়শ্রেণী:মার্কিন অপরাধ থ্রিলার চলচ্চিত্র বিষয়শ্রেণী:মার্কিন মনস্তাত্ত্বিক থ্রিলার চলচ্চিত্র বিষয়শ্রেণী:বিচারের অপপ্রয়োগ সম্পর্কে চলচ্চিত্র বিষয়শ্রেণী:মার্কিন রহস্য থ্রিলার চলচ্চিত্র বিষয়শ্রেণী:মার্কিন ত্রিমাত্রিক চলচ্চিত্র বিষয়শ্রেণী:মৃত্যুদণ্ড সম্পর্কে চলচ্চিত্র বিষয়শ্রেণী:১৯৫০-এর দশকের ইংরেজি ভাষার চলচ্চিত্র বিষয়শ্রেণী:১৯৫০-এর দশকের মার্কিন চলচ্চিত্র
মঙ্গোলিয়া জাতীয় ফুটবল দল () হচ্ছে আন্তর্জাতিক ফুটবলে মঙ্গোলিয়ার প্রতিনিধিত্বকারী পুরুষদের জাতীয় দল, যার সকল কার্যক্রম মঙ্গোলিয়ার ফুটবলের সর্বোচ্চ নিয়ন্ত্রক সংস্থা মঙ্গোলীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৮ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৬০ সালের ৩রা অক্টোবর তারিখে, মঙ্গোলিয়া প্রথমবারের মতো আন্তর্জাতিক খেলায় অংশগ্রহণ করেছে; উত্তর ভিয়েতনামের হ্যানয়ে অনুষ্ঠিত উক্ত ম্যাচে মঙ্গোলিয়া উত্তর ভিয়েতনামের কাছে ৩–১ গোলের ব্যবধানে পরাজিত হয়েছে।  ৫,০০০ ধারণক্ষমতাবিশিষ্ট এমএফএফ ফুটবল সেন্টারে নীল নেকড়ে নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মঙ্গোলিয়ার রাজধানী উলানবাটরে অবস্থিত। বর্তমানে এই দলের ম্যানেজারের দায়িত্ব পালন করছেন রাস্তিস্লাভ বোজিক এবং অধিনায়কের দায়িত্ব পালন করছেন উলানবাটর সিটির রক্ষণভাগের খেলোয়াড় নর্ঝমুগিন ৎসেদেনবাল।  মঙ্গোলিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও মঙ্গোলিয়া এপর্যন্ত একবারও অংশগ্রহণ করতে সক্ষম হয়নি। অন্যদিকে, এএফসি সলিডারিটি কাপে মঙ্গোলিয়া এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে পেরেছিল।  গারিদমাগনাই বায়াসগালান, লুম্বেনগারাভ দনোরোভিন, ৎসেন্দ-আয়ুশ খুরেলবাটর, নিয়াম-অসোর নারাবোলদ এবং বায়াসগালাঙ্গিন গারিদামগনির মতো খেলোয়াড়গণ মঙ্গোলিয়ার জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১১ সালের আগস্ট মাসে প্রকাশিত র‌্যাঙ্কিংয়ে মঙ্গোলিয়া তাদের ইতিহাসে সর্বপ্রথম সর্বোচ্চ অবস্থান (১৬০তম) অর্জন করে এবং ২০১৫ সালের জুলাই মাসে প্রকাশিত র‌্যাঙ্কিংয়ে তারা ২০৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মঙ্গোলিয়ার সর্বোচ্চ অবস্থান হচ্ছে ২০৫তম (যা তারা সর্বপ্রথম ২০১১ সালে অর্জন করেছিল) এবং সর্বনিম্ন অবস্থান হচ্ছে ২২৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  প্রতিষ্ঠিত হয়নি  প্রতিষ্ঠিত হয়নি   ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২  ফিফার সদস্য ছিল না  ফিফার সদস্য ছিল না   ১৯৬৬   ১৯৭০   ১৯৭৪   ১৯৭৮   ১৯৮২   ১৯৮৬   ১৯৯০   ১৯৯৪   ১৯৯৮    ২০০২  উত্তীর্ণ হয়নি  ৬  ০  ১  ৫  ২  ২২  ২০০৬  ২  ০  ০  ২  ০  ১৩  ২০১০  ২  ০  ০  ২  ২  ৯  ২০১৪  ২  ১  ০  ১  ১  ২  ২০১৮  ২  ২  ০  ০  ৬  ০  ২০২২  অনির্ধারিত  অনির্ধারিত মোট   ০/২২   ১৪  ৩  ১  ১০  ১২  ৪৬  তথ্যসূত্র  বহিঃসংযোগ     ফিফা-এ মঙ্গোলিয়া জাতীয় ফুটবল দল    এএফসি-এ মঙ্গোলিয়া জাতীয় ফুটবল দল   বিষয়শ্রেণী:মঙ্গোলিয়া জাতীয় ফুটবল দল বিষয়শ্রেণী:এশিয়ার জাতীয় ফুটবল দল
যোসেফ আরল্যাঙ্গার (জন্ম: ৫ জানুয়ারি, ১৮৭৪ - মৃত্যু: ৫ ডিসেম্বর, ১৯৬৫) একজন মার্কিন শারীরতত্ত্ববিদ।   জন্ম ও শিক্ষাজীবন  আরল্যাঙ্গার ক্যালিফর্নিয়ার সান ফ্রান্সিস্কোতে জন্মগ্রহণ করেন। ইউনিভার্সিটি অব ক্যালিফোর্নিয়া, বার্কলে থেকে রসায়নে বিএসসি ডিগ্রি লাভ করেন। তিনি জনস হপকিন্স বিশ্ববিদ্যালয় থেকে ১৮৯৯ সালে ডক্টর অব মেডিসিন ডিগ্রি লাভ করেন।নোবেল প্রাইজ ডট অর্গ   কর্মজীবন  তিনি জনস হপকিন্স বিশ্ববিদ্যালয় এ ১৯০০ থেকে ১৯০৬ সাল পর্যন্ত কর্মরত ছিলেন। তিনি ইউনিভার্সিটি অব উইসকনসিন, ম্যাডিসন এবং ওয়াশিংটন ইউনিভার্সিটি ইন সেন্ট লুইস এও কর্মরত ছিলেন।   পুরস্কার ও সম্মাননা   নোবেল পুরস্কার, ১৯৪৪   তথ্যসূত্র    বহি:সংযোগ   বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:১৮৭৪-এ জন্ম বিষয়শ্রেণী:১৯৬৫-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:জনস হপকিন্স বিশ্ববিদ্যালয়ের শিক্ষক বিষয়শ্রেণী:উইসকনসিন-ম্যাডিসন বিশ্ববিদ্যালয়ের শিক্ষক বিষয়শ্রেণী:ওয়াশিংটন ইউনিভার্সিটি ইন সেন্ট লুইসের শিক্ষক বিষয়শ্রেণী:জার্মান ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন শারীরতত্ত্ববিদ বিষয়শ্রেণী:মার্কিন স্নায়ুবিজ্ঞানী বিষয়শ্রেণী:ইহুদি মার্কিন বিজ্ঞানী
২০১০ ফিফা বিশ্বকাপের সি গ্রুপের খেলা অনুষ্ঠিত হয়েছে ১২ জুন থেকে ২৩ জুন, ২০১০ পর্যন্ত।  এই গ্রুপে প্রতিদ্বন্দীতাকারী দলগুলোর মধ্যে ছিল ইংল্যান্ড, মার্কিন যুক্তরাষ্ট্র, আলজেরিয়া এবং স্লোভেনিয়া। পূর্বে ১৯৫০ সালের বিশ্বকাপে শুধুমাত্র ইংল্যান্ড ও মার্কিন যুক্তরাষ্ট্র বিশ্বকাপে একসাথে প্রতিদ্বন্দীতা করেছিলো। সেই খেলায় মার্কিন যুক্তরাষ্ট্র, ইংল্যান্ডকে ১–০ গোলে পরাজিত করেছিলো।  এই গ্রুপের চ্যাম্পিয়ন দল দ্বিতীয় পর্বে ডি গ্রুপের রানার-আপ দলের সাথে খেলবে। আর ডি গ্রুপের চ্যাম্পিয়ন খেলবে এই গ্রুপের রানার-আপ দলের সাথে। এই গ্রুপের পরিসংখ্যান টেবিল নিচে দেওয়া হলো।     খেলাসমূহ  এই গ্রুপে মোট ছয়টি খেলা অনুষ্ঠিত হয়েছে। সেগুলো হলো:  ইংল্যান্ড বনাম মার্কিন যুক্তরাষ্ট্র  আলজেরিয়া বনাম স্লোভেনিয়া  স্লোভেনিয়া বনাম মার্কিন যুক্তরাষ্ট্র  ইংল্যান্ড বনাম আলজেরিয়া  স্লোভেনিয়া বনাম ইংল্যান্ড  মার্কিন যুক্তরাষ্ট্র বনাম আলজেরিয়া   (সকল সময় দক্ষিণ আফ্রিকার আঞ্চলিক সময় (ইউটিসি +২) অনুসারে দেওয়া হয়েছে।)  ইংল্যান্ড বনাম মার্কিন যুক্তরাষ্ট্র    আলজেরিয়া বনাম স্লোভেনিয়া    স্লোভেনিয়া বনাম মার্কিন যুক্তরাষ্ট্র    ইংল্যান্ড বনাম আলজেরিয়া    স্লোভেনিয়া বনাম ইংল্যান্ড    মার্কিন যুক্তরাষ্ট্র বনাম আলজেরিয়া    পরিশিষ্ট    তথ্যসূত্র   বিষয়শ্রেণী:২০১০ ফিফা বিশ্বকাপ
হামান ( ) হল কুরআনে বর্ণিত একটি চরিত্র যেখানে তিনি আদালতের একজন কর্মকর্তা এবং ফেরাউনের দরবারের মহাযাজক এবং ইসরাঈলী নবী মূসার সময়ে তাঁর দরবারে তাঁর সাথে যুক্ত ছিলেন। মহাযাজক হামানের ব্যাপারে দ্বিধাগ্রস্ত হবেন না যেটি এস্টার বইয়ের প্রধান প্রতিপক্ষ, যা শত শত বছর পরে পারস্যে সংঘটিত হয়।   আমুনের মহাযাজক   কেউ কেউ ধারণা করেছেন যে, কুরআন ও ওল্ড টেস্টামেন্টে ফেরাউনের মতো হামান নামটি সঠিক নাম নয়, বরং একটি উপাধি। কুরআনে হামানের বর্ণনা যা যাজকীয় ধর্মীয় ভূমিকায় এবং যিনি ফারাও স্বয়ং ফারাওয়ের কাছে জবাবদিহিমূলক প্রকল্প নির্মাণের দায়িত্বে ছিলেন, উভয়েই কাজ করছেন আমুনের মহাযাজকের সাথে সমান্তরাল।  S. Mohammad Syed "Historicity of Haman as Mentioned in the Qur'an" (Islamic Quarterly, 1980, Volume XXIV, pp. 48-59) Pharaoh, Haman and Korah in the Quran http://globaltab.net/Articles/ArticleDetail/10123   অন্যান্য উৎসের মধ্যে ম্যাকঅলিফের এনসাইক্লোপিডিয়া অফ কুরআনে "হামান" কে "হা-আমানা" এর আরবীয় রূপ বলে উল্লেখ করে, A. H. Jones, "Hāmān", in J. D. McAuliffe (Ed.), Encyclopaedia Of The Qur'an, 2002, Volume II, op. cit., p. 399. একটি শিরোনাম যা মোটামুটিভাবে  বা আমুনের রাজার অবতার হিসেবে অনুবাদ করে এবং উচ্চপদে ব্যবহার করা হয়েছিল।    তথ্যসূত্র   বিষয়শ্রেণী:কুরআনে উল্লেখিত ব্যক্তি বিষয়শ্রেণী:প্রাচীন মিশরীয় উজির
ডেভিড ফিলো () (২০শে এপ্রিল ১৯৬৬) একজন আমেরিকান ব্যবসায়েএ এবং ইয়াহু! এর অন্যতম প্রতিষ্ঠাতা।   শৈশব  ফিলো উইসকনসিনে জন্মগ্রহণ করেন। ৬ বছর বয়সে তারা লুইজিয়ানায় চলে যান।   শিক্ষাজীবন  তিনি লুইজিয়ানার (Tulane University)) থেকে কম্পিউটার প্রকৌশলে ব্যাচেলর অব সায়েন্স ডিগ্রি অর্জন করেন। ১৯৯০ সালে তিনি স্ট্যানফোর্ড বিশ্ববিদ্যালয় থেকে তড়িৎ প্রকৌশলে মাস্টার অব সায়েন্স ডিগ্রি অর্জন করেন।    তথ্যসূত্র    বহিঃসংযোগ   MetroActive: A Couple of Yahoos  Michael Moritz interviews David Filo et al. at TechCrunch40 conference video  বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ইয়াহু! বিষয়শ্রেণী:আমেরিকান প্রযুক্তি কোম্পানির প্রতিষ্ঠাতা বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:মার্কিন কম্পিউটার ব্যবসায়ী বিষয়শ্রেণী:মার্কিন শতকোটিপতি বিষয়শ্রেণী:কম্পিউটার প্রোগ্রামার বিষয়শ্রেণী:মার্কিন প্রযুক্তি কোম্পানি প্রতিষ্ঠাতা বিষয়শ্রেণী:২০শ শতাব্দীর মার্কিন ব্যবসায়ী
ইসলামের প্রাথমিক ইতিহাস বলতে বুঝায় সপ্তম শতাব্দীতে ইসলামের ইতিহাস। এছাড়াও ৬১০ খ্রিষ্টাব্দে মুহাম্মাদের ইসলামের বাণী প্রচারের সময় থেকে ৬৬১ খ্রিষ্টাব্দে রাশিদুন খিলাফতের সময়কাল এবং পরবর্তীতে অষ্টম শতক ও উমাইয়া খিলাফতের সময়কালসহ নবম শতাব্দীতে ইসলামি স্বর্ণযুগও ইসলামের প্রাথমিক ইতিহাসের মধ্যে অন্তর্ভুক্ত।   প্রথমিক উৎস   সপ্তম শতকের ইসলামি উৎস   ৬৯২ - কুব্বাত আস-সাখরাতে কুরআনের বাণী সংবলিত কারুকার্য।  সুলায়েম ইবনে কায়েসের বই (যিনি ৬৯৪-৭১৪-এ মৃত্যুবরণ করেছেন): এই বইটিতে ইসলামি পঞ্জিকার প্রথম শতাব্দীর কিছু হাদিস ও ঐতিহাসিক প্রতিবেদন রয়েছে। সুলায়েম ইবনে কায়েস ছিলেন প্রথম শিয়া লেখক যিনি ইবনে আল নাদিমের লিখিত আল-ফিরিস্তের বইতে লিখেছেন। এছাড়াও এই বইতে আল-মাসুদীর উল্লেখ আছে। দশম শতাব্দীর এককটি কপি উদ্ধার করা হয়েছে। যদিও শিয়া মুসলমানদের দ্বারা লিখিত পুরাতন বইয়ের মধ্যে এটি সবচেয়ে পুরাতন কিন্তু কয়েকজন শিয়া গবেষক এই বইরে কিছু অংশের সাথে একমত হতে পারেননি।See:* Sachedina (1981), pp. 54–55 * Landolt (2005), p. 59 * Modarressi (2003), pp 82–88 * Dakake (2007), p.270   তথ্যসূত্র    গ্রন্থপঞ্জি            বহিঃসংযোগ   An Islamic view of the development of the academic study of Islam  Muslim historiography an article by online Britannica  Islamic Awareness Dated and Datable Texts Mentioning Prophet Muḥammad From 1–100 AH / 622–719 CE]  বিষয়শ্রেণী:মধ্যযুগীয় ইসলাম
আরুষি নিশঙ্ক পন্ত (ওরফে পোখরিয়াল, জন্ম: ১৭ই সেপ্টেম্বর, ১৯৮৬) একজন ভারতীয় ধ্রুপদী নৃত্যশিল্পী ও পরিবেশবিদ। তিনি দেরাদুনের হিমালয়ান আয়ুর্বেদিক মেডিকেল কলেজ ও হাসপাতালের বর্তমান চেয়ারপারসন।   কর্মজীবন  নিশঙ্ক বিরজু মহারাজের শিষ্য। তিনি " গঙ্গা অবতারন " (গঙ্গাদেবীর আগমনের গল্প)- এর মতো নৃত্য পরিবেশনার নৃত্য পরিকল্পনা করেছেন। ২০১৭ সালে তিনি প্রাইড অফ উত্তরাখণ্ড পুরস্কার পেয়েছিলেন। কেমব্রিজ অ্যাসেসমেন্ট ইন্টারন্যাশনাল এডুকেশন থেকে ম্যানেজমেন্টে তার একটি স্নাতকোত্তর ডিপ্লোমা রয়েছে। বর্তমানে তিনি উত্তরাখণ্ডের দেরাদুনের হিমালয়ান আয়ুর্বেদিক মেডিকেল কলেজ ও হাসপাতালের চেয়ারপারসন হিসেবে দায়িত্বরত রয়েছেন।  ২০১৮ সালে, নিশঙ্ক তার বাবা রমেশ পোখরিয়ালের রচিত একটি উপন্যাস অবলম্বনে মেজর নিরালা নামে একটি আঞ্চলিক চলচ্চিত্র নির্মাণ করেছিলেন।   সামাজিক কার্যক্রম  নিশঙ্ক স্পর্শ গঙ্গা অভিযানের একজন প্রচারক, গঙ্গা নদী সম্পর্কে পরিবেশ সচেতনতা প্রচারের জন্য তার বাবা রমেশ পোখরিয়াল ২০০৯ সালে এটি শুরু করেছিলেন। তিনি ২০০৯ সালে নয়াদিল্লিতে এবং ২০১৮ সালে দুবাইয়ে আন্তর্জাতিক নারী ক্ষমতায়ন প্রোগ্রামে সভাপতিত্ব করেছিলেন।   ব্যক্তিগত জীবন  নিশঙ্ক পোখরিয়াল ভারতের কেন্দ্রীয় মন্ত্রিপরিষদ মন্ত্রী (পূর্বে মানব সম্পদ উন্নয়ন মন্ত্রক) এবং উত্তরাখণ্ডের প্রাক্তন মুখ্যমন্ত্রী রমেশ পোখরিয়াল ও কুসুম কান্ত পোখরিয়ালের বড় মেয়ে। তিনি ২০১৫ সালের ২৪ জানুয়ারি তারিখে অভিনব পন্তকে বিয়ে করেছেন।   তথ্যসূত্র   বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:কত্থক নৃত্যশিল্পী বিষয়শ্রেণী:ভারতীয় নৃত্য শিক্ষক বিষয়শ্রেণী:ঘরানা বিষয়শ্রেণী:২১শ শতাব্দীর ভারতীয় নৃত্যশিল্পী বিষয়শ্রেণী:উত্তরাখণ্ডের নৃত্যশিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী
অজিতনাথ ছিলেন জৈন বিশ্বতত্ত্ব অনুসারে বর্তমান ‘অবসর্পিণী’ (কাল চক্রার্ধের নাম) যুগের দ্বিতীয় তীর্থঙ্কর। যে আত্মা অজিতনাথ হন, তিনি পূর্বজন্মে ছিলেন মহাবিদেহ অঞ্চলের সুসিমা শহরের রাজা বিমলবাহন। অজিতনাথের পিতা ছিলেন রাজা জিতশত্রু ও মাতা ছিলেন রাজি বিজয়া। তিনি অযোধ্যায় ইক্ষ্বাকু রাজবংশে জন্মগ্রহণ করেছিলেন। রাজকীয় শৌর্য থাকা সত্ত্বেও অজিতনাথ পবিত্র জীবন যাপন করতেন। যথাসময়ে তিনি অরিন্দম সূরির অধীনে সন্ন্যাস গ্রহণ করেন।   কিংবদন্তি  যজুর্বেদ গ্রন্থে ‘অজিতনাথ’ নামটির উল্লেখ পাওয়া যায়। তবে সেখানে এই নামটির অর্থ স্পষ্ট নয়। জৈন বিশ্বাস অনুসারে, অজিতনাথের কনিষ্ঠ ভ্রাতা ছিলেন সগর। সগর দ্বিতীয় চক্রবর্তী হয়েছিলেন। হিন্দু ও জৈন উভয় শাস্ত্রেই সগরের উল্লেখ রয়েছে।  হিন্দু ধর্মগ্রন্থ থেকে জানা যায় যে, সগরের একাধিক পুত্র ছিলেন। তাদের অন্যতম ভগীরথ গঙ্গাকে স্বর্গ থেকে মর্ত্যে নিয়ে আসেন। জৈন ধর্মগ্রন্থ থেকে জানা যায় যে, সগর শেষ জীবনে অজিতনাথের অধীনে সন্ন্যাস গ্রহণ করেন এবং সংসার পরিত্যাগ করেন।   মূর্তিতত্ত্ব  অজিতনাথের সঙ্গে তার হস্তী প্রতীক, সপ্তপর্ণ বৃক্ষ, মহাযক্ষ যক্ষ এবং যোগিনী ও অজিতাবালা যক্ষী যুক্ত।   বিখ্যাত মন্দির   তরঙ্গ জৈন মন্দির, ৯০০ বছর পুরনো।  অজিতনাথ দিগম্বর জৈন অতিশয়ক্ষেত্র বন্ধজি, প্রায় ১,৫০০ বছর পুরনো।  বাসই জৈন মন্দির, ভদ্রেসর, গুজরাত।   ছবি    আরও দেখুন    অরিহন্ত (জৈনধর্ম)  ইক্ষ্বাকু রাজবংশ  অজিতপুরাণ   পাদটীকা    তথ্যসূত্র       বিষয়শ্রেণী:তীর্থঙ্কর বিষয়শ্রেণী:ইক্ষ্বাকু রাজবংশ বিষয়শ্রেণী:প্রাচীন ভারতীয় ব্যক্তি বিষয়শ্রেণী:ফৈজাবাদের ব্যক্তি বিষয়শ্রেণী:সূর্য রাজবংশ